CELEX: C2006/212/14
Language: fi
Date: 2006-09-02 00:00:00
Title: Asia C-251/05: Yhteisöjen tuomioistuimen tuomio (ensimmäinen jaosto) 6.7.2006 (Court of Appealin (Civil Division) (Yhdistynyt kuningaskunta) esittämä ennakkoratkaisupyyntö) — Talacre Beach Caravan Sales Ltd v. Commissioners of Customs & Excise (Kuudes arvonlisäverodirektiivi — 28 artikla — Vapautus, johon liittyy maksetun veron palauttaminen — Sellaisten nollaverokannan mukaan verotettavien tavaroiden myynti, jotka on varustettu normaalin verokannan mukaan verotettavilla tavaroilla — Kiinteästi pysäköitävät asuntovaunut — Yksi luovutus)

2.9.2006   
            
            
               FI
            
            
               Euroopan unionin virallinen lehti
            
            
               C 212/8
            
         Yhteisöjen tuomioistuimen tuomio (ensimmäinen jaosto) 6.7.2006 (Court of Appealin (Civil Division) (Yhdistynyt kuningaskunta) esittämä ennakkoratkaisupyyntö) — Talacre Beach Caravan Sales Ltd v. Commissioners of Customs & Excise
   (Asia C-251/05) (1)
   
   (Kuudes arvonlisäverodirektiivi - 28 artikla - Vapautus, johon liittyy maksetun veron palauttaminen - Sellaisten nollaverokannan mukaan verotettavien tavaroiden myynti, jotka on varustettu normaalin verokannan mukaan verotettavilla tavaroilla - Kiinteästi pysäköitävät asuntovaunut - Yksi luovutus)
   (2006/C 212/14)
   Oikeudenkäyntikieli: englanti
   Ennakkoratkaisua pyytänyt tuomioistuin
   Court of Appeal (Civil Division)
   Pääasian asianosaiset
   
      Kantaja: Talacre Beach Caravan Sales Ltd
   
      Vastaaja: Commissioners of Customs & Excise
   Oikeudenkäynnin kohde
   Ennakkoratkaisupyyntö — Court of Appeal (Civil Division) — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 28 artiklan 2 kohdan a alakohdan tulkinta (EYVL L 145, s. 1) — Tavarat (asuntovaunut), joihin sovelletaan nollaverokantaa ja jotka myydään varustettuina tavaroilla, joihin sovelletaan yleistä verokantaa — Perusteet sen määrittämiseksi, onko liiketoimi katsottava arvonlisäveron kannalta yhtenäiseksi suoritukseksi
   Tuomiolauselma
   Se seikka, että tietyt tavarat luovutetaan yhtenä luovutuksena, joka sisältää yhtäältä pääasiallisen tavaran, jonka osalta jäsenvaltion lainsäädännössä on säädetty sellaisesta jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna yhteisen arvonlisäverojärjestelmän täydentämisestä ja direktiivin 77/388/ETY muuttamisesta 19 päivänä lokakuuta 1992 annetulla neuvoston direktiivillä 92/77/ETY (ALV-kantojen lähentäminen), 28 artiklan 2 kohdan a alakohdan mukaisesta vapautuksesta, johon liittyy maksetun veron palauttaminen, ja toisaalta tavaroita, joiden on mainitussa lainsäädännössä säädetty jäävän kyseisen vapautuksen soveltamisalan ulkopuolelle, ei estä kyseessä olevaa jäsenvaltiota perimästä yleisen verokannan mukaista arvonlisäveroa vapautuksen soveltamisalan ulkopuolelle kuuluvien tavaroiden luovutuksesta.
   
      (1)  EUVL C 205, 20.8.2005.